Femmila

Femmila er en distanse i langrenn med lang historie som har vært på mesterskapsprogrammet siden det første vinter-OL i 1924. Både i VM på ski og vinter-OL er det den siste langrennsdistansen. Fra sesongen 2022/2023 går også kvinnene 50 km som den lengste distansen i verdenscupen.

Femmila i Holmenkollen har vært arrangert fra 1902.

Skiforeningen arrangerte i 1888 i Oslo det første løpet over 50 kilometer (tidligere var løp på 12 km det vanlige). Start og mål var ved Sørkedalsveien 1 på Majorstua i Oslo og løypa var en sløyfe på 25 km som var gikk forbi Bogstadvannet, Besserudtjernet, Vettakollen og Skøyen. Konkurransen ble annonsert i Norsk Idrætsblad over 1 år før slik at deltakerne kunne forberede seg. Torjus Hemmestveit fra Morgedal vant det første løpet og fikk en premie på 400 kroner. Løpet ble etter noen år flyttet til Holmenkollen.

Referanser 

Langrenn